ai4bharat/Pralekha huggingface dataset:
ఆర్థిక మంత్రిత్వ శాఖ
కేంద్ర ఆర్థిక మంత్రి శ్రీమతి నిర్మలా సీతారామన్ ఈరోజు శ్రీనగర్ లో ఆదాయపు పన్ను శాఖ కొత్త ఆఫీస్ కమ్ రెసిడెన్షియల్ కాంప్లెక్స్, 'ది చినార్స్' ను ప్రారంభించారు
జమ్మూ, కాశ్మీర్లోని శ్రీనగర్లో ఆదాయపు పన్ను శాఖ కొత్త ఆఫీస్-కమ్-రెసిడెన్షియల్ కాంప్లెక్స్, 'ది చినార్స్'ను కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్, జమ్మూ, కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా సమక్షంలో ప్రారంభించారు.
ఆర్థిక మంత్రిత్వ శాఖలో రెవెన్యూ శాఖ కార్యదర్శి శ్రీ తరుణ్ బజాజ్, సెంట్రల్ బోర్డ్ ఆఫ్ డైరెక్ట్ టాక్సెస్  చైర్మన్ శ్రీ జె.బి. మోహపాత్ర, సెంట్రల్ బోర్డ్ ఆఫ్ ఇండైరెక్ట్ టాక్సెస్, కస్టమ్స్  చైర్మన్ శ్రీ ఎం.అజిత్ కుమార్ కూడా పాల్గొన్నారు.
 ప్రజలకు ఈ ప్రాజెక్ట్ను అంకితం చేస్తూ, శ్రీనగర్లోని ఆదాయపు పన్ను కార్యాలయం ఈ ప్రాంత ప్రజలను ఉత్తమ పన్ను చెల్లింపుదారుల సేవలకు అనుసంధానించడానికి ఆయ్కార్ సేవా కేంద్రం ద్వారా వారి పన్ను సమస్యలకు వారధిగా పనిచేస్తుందని ఆమె అన్నారు.ఇది "భాగిదారి" అంటే ఈ ప్రాంత అభివృద్ధిలో ప్రజల భాగస్వామ్యానికి అనుకూలమైన వాతావరణాన్ని అందిస్తుంది అని సీతారామన్ అన్నారు.
జమ్మూ కాశ్మీర్ కేంద్ర పాలిత ప్రాంతం లెఫ్టినెంట్ గవర్నర్ శ్రీ మనోజ్ సిన్హా, దేశ ఆర్థికాభివృద్ధిలో పన్ను చెల్లింపుదారుల ప్రాముఖ్యతను వివరించారు. ఆదాయపు పన్ను శాఖ రిటర్న్ దాఖలు దశ నుండి వాపసు జారీ వరకు నిరంతరాయంగా ఉంటుందని అన్నారు. పన్ను చెల్లింపుదారుల విజయం ఈ ప్రాంత గొప్ప ఆర్థిక అభివృద్ధికి దారి తీస్తుందని శ్రీ సిన్హా అన్నారు. పన్ను చెల్లింపుదారులు తమ పన్నులను నిజాయితీగా చెల్లించాలని శ్రీ సిన్హా విజ్ఞప్తి చేశారు.
రెవెన్యూ కార్యదర్శి శ్రీ తరుణ్ బజాజ్ తన ప్రసంగంలో, ఖజానాకు పెరుగుతున్న జమ్మూ, కాశ్మీర్ సహకారాన్ని ఉద్ఘాటించారు, ఇది శ్రీనగర్లోని ఆదాయపు పన్ను ఛార్జీని శ్రీనగర్లోని ప్రిన్సిపల్ కమీషనర్ ఆఫ్ ఇన్కమ్ టాక్స్ స్థాయికి అప్గ్రేడ్ చేయడంలో ప్రతిబింబిస్తుంది. కొత్తగా ప్రారంభించబడిన ఆదాయపు పన్ను కార్యాలయం పన్ను చెల్లింపుదారులకు సమాచారం, పరిజ్ఞానం, మార్గదర్శకత్వం అందించడానికి వేదికగా పనిచేస్తుందని, పెరిగిన ఆర్థిక కార్యకలాపాల ప్రయోజనాలను పొందేందుకు వీలు కల్పిస్తుందని శ్రీ బజాజ్ చెప్పారు.
మహిళా, శిశు అభివృద్ధి మంత్రిత్వ శాఖ
పోషణ్ అభియాన్పై బడ్జెట్ కేటాయింపు
సమీకృత, ఫలిత ఆధారిత విధానాన్ని అవలంబించడం ద్వారా నిర్ణీతకాలంలో 6 సంవత్సరాల కంటే తక్కువ వయసున్న పిల్లలు, కౌమార బాలికలు, గర్భిణీ స్త్రీలు, పాలిచ్చే తల్లుల పోషహాకార స్థితిని మెరుగుపరిచే లక్ష్యంతో 8 మార్చి 2018న పోషన్ అభియాన్ను ప్రారంభించారు. ఐసిటి అప్లికేషన్లు, సమ్మేళనం , సమాజ సమీకరణ, ప్రవర్తనలో మార్పు & జన ఆందోళన్, సామర్ద్య నిర్మాణం, ప్రోత్సాహకాలు, అవార్డులు, ఆవిష్కరణల ద్వారా పోషణ్ అభియాన్ దేశవ్యాప్తంగా పౌష్ఠికాహార సమస్యలను పరిష్కరిస్తుంది.
వ్యాధి, పోషకాహార లోపాన్ని నిరోధించే రోగనిరోధక శక్తిని పెంపొందించే ఆరోగ్యాన్ని పెంపొందించడంపై దృష్టి పెట్టి పద్ధతులను అభివృద్ధి చేసే దృష్టితో ఫలితాలకై పోషక పదార్ధాలను, సరఫరా, అందుబాటును బలోపేతం చేసేందుకు అనుబంధ పోషకాహార కార్యక్రమమైన పోషణ్ అభియాన్ను ఉపసంహరించే సమగ్ర పోషకాహార మద్దతు పథకమైన మిషన్ పోషణ్ 2.0ను 2021-2022 బడ్జెట్లో ప్రకటించారు. పోషకాహార నాణ్యత, పరీక్షలను మెరుగుపరచడం, పటిష్టమైన ఐసిటి సామర్ద్యం కలిగిన ఐసిటి వేదిక అయిన పోషణ్ ట్రాకర్ ద్వారా సరఫరాను బలోపేతం చేయడమే కాక సాంకేతికతను అనుకూలంగా ఉపయోగించడం వంటి చర్యలు తీసుకున్నారు. ఇవన్నీ కూడా ఎప్పటికప్పుడు పర్యవేక్షణతో పాటుగా అనుబంద పోషకాహారాన్ని అందించడం కోసంతక్షణ పర్యవేక్షణల, సేవల నిర్వహణ ద్వారా పాలనను మెరుగుపరచడం కోసం ఉద్దేశించినవి. అంగన్వాడీ కార్యకర్తలు, మహిళా సూపర్వైజర్లను సాదికారం చేసేందుకు వారికి స్మార్ట్ ఫోన్లను అభియాన్ అందిస్తోంది. నేటివరకూ రాష్ట్రాలు/ కేంద్రపాలిత ప్రాంతాలు సేకరించిన స్మార్ట్ ఫోన్లు, గ్రోత్ మానిటరింగ్ పరికరాలు  మొత్తం వరుసగా 11.03, 11.94 లక్షలుగా ఉన్నాయి. అనుబంధ పోషకాహార పంపిణీలో పారదర్శకత, జవాబుదారీ తనం కోసం, పోషకాహార ఫలితాలను అనుసరించడం కోసం 13.01.2021న మార్గదర్శకాలను జారీ చేయడం జరిగింది. రాష్ట్ర ప్రభుత్వాలకు 2017-2018 నుంచి పంపిణీ చేసిన నిధుల వివరాలను రాష్ట్రాల వారీగా, సంవత్సరాల వారీగా అనెక్చర్ 1లో పొందుపరచడం జరిగింది.
ఐసిడిఎస్ ఆర్ఆర్ ఎస్ నివేదిక ప్రకారం పోషణ్ అభియాన్ కింద 30 జూన్ 2021వరకు మొత్తం 9,12,32,915మంది లబ్ధిదారులు ప్రయోజనాలను పొందుతున్నారు. వర్గాల వారీగా లబ్ధిదారుల వివరాలను అనెక్చర్ -2లో పొందుపరిచారు.
ఈ సమాచారాన్ని నేడు రాజ్యసభలో అడిగిన ప్రశ్నకు లిఖితపూర్వకంగా సమాధానమిస్తూ కేంద్ర మహిళా శిశు సంక్షేమాభివృద్ది మంత్రి శ్రీమతి స్మృతి జుబిన్ ఇరానీ వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
11 ఈశాన్య, కొండప్రాంత రాష్ట్రాలు, కేంద్రపాలిత ప్రాంతాలకు సంబంధించి కోవిడ్ -19 వాక్సినేషన్పై సమీక్ష నిర్వహించిన కేంద్ర ప్రభుత్వం
18 సంవత్సరాలకు పైబడిన వయసు వారికి తొలి డోస్ను వీలైనంత త్వరగా వేయాల్సిందిగా రాష్ట్రాలకు సూచించిన కేంద్రం, 60 సంవత్సరాలకు పైబడిన వారు, అర్హులైన వారికి రెండొ డోస్పై దృష్టిపెట్టాల్సిందిగా సూచన.
కేంద్ర ఆరోగ్య శాఖ కార్యదర్శి శ్రీ రాజేష్ భూషణ్ ఈరోజు 11 ఈశాన్య , కొండప్రాంత రాష్ట్రాలు, కేంద్ర పాలిత ప్రాంతాలకు సంబంధించి ఉన్నతస్థాయి సమీక్షా సమావేశం నిర్వహించారు. ఈ సమీక్షలో అరుణాచల్ ప్రదేశ్, అస్సాం, జమ్ము కాశ్మీర్, లద్దాక్, మణిపూర్, మేఘాలయ, మిజోరమ్, నాగాలాండ్, సిక్కిం, త్రిపుర, ఉత్తరాఖండ్ ఉన్నాయి.
ఈ సందర్భంగా కేంద్ర ఆరోగ్య శాఖ కార్యదర్శి ఈ అంశాలను ప్రధానంగా ప్రస్తావించారు.
ఎ) రాష్ట్రాలు, కేంద్ర పాలిత ప్రాంతాలు 18 సంవత్సరాలు పైబడిన వారికి తొలి డోస్ వాక్సిన్ వేయడం త్వరగా పూర్తి చేయాలి.
బి) రాష్ట్రాలు 60 సంవత్సరాల వయసు పైబడిన కేటగిరిలోని వారికి మొదటి , రెండో డోస్ వేయడంపై దృష్టిపెట్టాలి. అస్సాం, మణిపూర్, అరుణాచల్ప్రదేశ్, నాగాలాండ్, మేఘాలయలలో ఈ కేటగిరిలో అస్సాం, మణిపూర్, అరుణాచల్ ప్రదేశ్, నాగాలాండ్, మేఘాలయలలో సంతృప్తికరంగా లేదని గుర్తించారు. ఈ వయసు వారు కోవిడ్ బారిన పడేందుకు అవకాశాలు ఎక్కువ ఉన్నందువల్ల వీరికి మరింత ప్రాధాన్యత ఇవ్వవలసి ఉంది.
సి) రెండో డోస్ తో పోల్చినపుడు మొదటి డోస్ వేయడంలో వేగం పెరిగిన విషయాన్ని రాష్ట్రాల దృష్టికి తేవడం జరిగింది. రాష్ట్రాలు డోస్లను, రోజులను, లబ్ధిదారులకు వేయాల్సిన వాక్సిన్కు సంబంధించిన లక్ష్యాలను నిర్ణయించుకోవాలని సూచించడం జరిగింది.
రాష్ట్రాలు, కేంద్రపాలిత ప్రాంతాల వారీగా 0.5 ఎం.ఎల్ సిరంజ్ల మిగులు స్టాక్, ట్రాన్స్జండర్ వ్యక్తులు, దివ్యాంగులు, పిడబ్ల్యు:, ఖైదీలు వంటి ప్రత్యేక గ్రూపులవారికి , ప్రత్యేకించి గర్భిణులైన మహిళలు, పాలిచ్చే తల్లులకు వాక్సినేషన్కు సంబంధించి కూడా సమావేశంలో చర్చించడం జరిగింది.
రాష్ట్ర వాక్సిన్ స్టోర్స్నుంచి కోల్డ్ చెయిన్ పాయింట్ వరకు స్టాక్ విషయాన్ని జాగ్రత్తగా గమనించాల్సిందిగా రాష్ట్రాలు, కేంద్రపాలిత ప్రాంతాలకు కేంద్రం సూచించింది. అలాగే సహేతుకమైన రీతిలో వీటి పంపిణ ఉండేలా చూడాలని, వాక్సిన్ వృధాను 2 శాతం లోపు ఉండేట్టు చూడాలని , ఈవిన్లో  లో రోజువారిగా వివరాలు అప్డేట్ చేయాలని సూచించారు. అలాగే కోవిడ్ వాక్సినేషన్కు 0.5 ఎం.ఎల్, 1 ఎం.ఎల్, 2 ఎం.ఎల్ ,3 ఎం.ఎల్, ఆటోడిజేబుల్, రీ యూజ్ ప్రివెంన్షన్ సిరెంజ్లు, దిస్పోజబుల్ సిరంజీల సరఫరాను పరిశీలించాలని సూచిండం జరిగింది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ప్రాసెస్ చేసిన ఆహార పదర్ధాల ఎగుమతులకు డిజిటల్ వేదిక 'సంపద'
వ్యవసాయ క్షేత్రం నుండి రిటైల్ దుకాణాల వరకు సమర్థమంతమైన సరఫరా గొలుసు నిర్వహణతో.. మేటి ఆధునిక మౌలిక సదుపాయాల కల్పనకు సమగ్ర ప్యాకేజీగా ముందుకు తీసుకుతెచ్చిన ‘ప్రధాన్ మంత్రి కిసాన్ సంపద యోజన ’ పథకాన్ని కేంద్ర ఫుడ్ ప్రాసెసింగ్ పరిశ్రమల శాఖ మంత్రిత్వ శాఖ అమలు చేస్తోంది. ఇది దేశంలోని ఫుడ్ ప్రాసెసింగ్ రంగ వృద్ధికి ఊతం అందించడమే కాకుండా రైతులకు మెరుగైన రాబడిని అందించడం, ఉపాధి అవకాశాలను సృష్టించడం, వ్యవసాయ ఉత్పత్తుల వృథా తగ్గించడం, ప్రాసెసింగ్ స్థాయిని పెంచడం, ప్రాసెస్ చేసిన ఆహారాల ఎగుమతిని మెరుగుపరచడంలో కూడా ఇది ఎంతగానో సహాయపడుతుంది. సంపద అనేది ఒక డిజిటల్ ప్లాట్ఫారమ్, దీని ద్వారా పీఎంకేఎస్వై యొక్క వివిధ ఉప-పథకాల కింద మంజూరు చేయబడిన వివిధ ప్రాజెక్ట్లు పర్యవేక్షించబడతాయి.
853 ప్రాజెక్ట్లకు అనుమతులు..
పీఎంకేఎస్వై యొక్క వివిధ ఉప-పథకాల మొత్తం ఫుడ్ ప్రాసెసింగ్ యూనిట్ల ఏర్పాటు కోసం మొత్తం 853 ప్రాజెక్ట్లకు అనుమతులు జారీ చేయడమైంది. వీటి మొత్తం ప్రాజెక్ట్ వ్యయం రూ.21058.29 కోట్లు. ఆయా ప్రాజెక్టులు రూ.6673.74 కోట్ల గ్రాంట్-ఇన్-ఎయిడ్తో అనుమతులు జారీ చేయబడినవి. ఇందులో సుమారు రూ.4444.25 కోట్ల నిధులు విడుదల చేయడమైంది. ఈ ప్రాజెక్టుల ప్రాసెసింగ్ మరియు సంరక్షణ సామర్థ్యం వరుసగా సంవత్సరానికి 216.81 లక్షల మెట్రిక్ టన్నులు. మరియు సంవత్సరానికి 70.014 లక్షల మెట్రిక్ టన్నులు. తద్వారా 41,42,917 మంది రైతులకు ప్రయోజనం చేకూర్చడంతో పాటు 10,61,361 మందికి ఉపాధిని కల్పించబడుతోంది. ఈ సమాచారాన్ని ఫుడ్ ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
యు.కె. లోని గ్లాస్గో లో సి.ఓ.పి-26 సందర్భంగా శ్రీ బిల్ గేట్స్ తో సమావేశమైన - ప్రధానమంత్రి
యునైటెడ్ కింగ్ డమ్ లోని గ్లాస్గో లో సి.ఓ.పి-26 సదస్సు నేపథ్యంలో, ప్రధానమంత్రి శ్రీ నరేంద్ర మోదీ, 2021 నవంబర్, 2వ తేదీన, శ్రీ బిల్ గేట్స్ ను కలిశారు.
భారతదేశంలో బిల్ మరియు మెలిండా గేట్స్ ఫౌండేషన్ చేస్తున్న కృషిని, ప్రధానమంత్రి ప్రశంసించారు. మిషన్ ఇన్నోవేషన్ పురోగతిని బిల్ గేట్స్ ప్రధానమంత్రి కి వివరించారు. మిషన్ ఇన్నోవేషన్ కింద భారతదేశంలో కార్యకలాపాలను వేగవంతం చేయడానికి తీసుకోవలసిన చర్యలపై వారు చర్చించారు.
గ్రీన్ హైడ్రోజన్, విమాన ఇంధనాలు, బ్యాటరీ నిల్వ తో సహా, వ్యాక్సిన్ పరిశోధన వంటి రంగాల్లో మంచి అవకాశాల గురించి కూడా వారు చర్చించారు.
చట్ట, న్యాయ మంత్రిత్వ శాఖ
ప్రపంచ వ్యాప్త వ్యాధి కొవిడ్-19ను ఎదుర్కొనుటకు ఆదాయపు పన్ను అప్పెల్లేట్ ట్రిబ్యునల్ అధికారులు మరియు సిబ్బంది తమ ఒక రోజు జీతాన్ని ప్రధాన మంత్రి కేర్స్ నిధికి విరాళమివ్వడానికి నిర్ణయం
 పేరిట ఒక ప్రజా ధార్మిక సంస్థను నెలకొల్పటంతోపాటు పత్రికా సమాచార కార్యాలయం రిలీజ్ ఐడి 1608851తో 28 మార్చి 2020న ప్రచురించింది. కొవిడ్-19 మహమ్మారిని నివారించేందుకు మరియు దాని బారిన పడిన వారికి తగిన సహాయ సహకారాలను అందించేందుకు ఈ అత్యవసర క్లిష్ట పరిస్థులను తట్టుకునేందు ప్రజలు ఈ నిధికి విరివిగా విరాళాలు అందజేయాలని ప్రజలందరికీ విజ్ఞప్తి చేయడమైనది.
ఇందులో భాగంగా అన్ని ఆదాయపు పన్ను అప్పెలేట్ ట్రిబ్యునళ్ళ ఉపాధ్యక్షులను సంప్రదించి ఆయా ట్రిబ్యునళ్ళలోని అధ్యక్షులు, ఉపాధ్యక్షులు, సభ్యులు, రిజిస్ట్రీ అధికారులు వంటి అందరు అధికారులు మరియు సిబ్బంది కొవిడ్-19 మహమ్మారిని ఎదుర్కొనేందుకు తమ ఒక రోజు జీతాన్ని ప్రధానమంత్రి కేర్స్ నిధికి విరాళంగా అందజేయడానికి నిశ్చయించుకున్నారు.
సామాజిక మరియు జాతీయ బాధ్యతలను నిర్వహిస్తున్న ఒక సంస్థగా ఐటిఏటి అధ్యక్షులు జస్టిస్ పి.పి. భట్ విడుదల చేసిన ఒక ప్రకటనలో తమ భాగస్వాములను ప్రధాన మంత్రి కేర్స్ నిధికి ఔదార్యంతో విరాళాలను ప్రకటించవలసిందిగా కోరారు. ఈ నిధికి అందజేయు విరాళాలను సెక్షన్ 80 ఆదాయపు చట్టం, 1961 క్రింద ఆదాయపు పన్ను మినహాయింపు కలదు. విరాళాలు అందజేయదలచుకున్న భాగస్వాములు ఈ URL/Link: wvvw.prnindiagov.in/en/pm-cares/ సందర్శించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
90.79 కోట్ల డోసులను దాటిన భారతదేశ కొవిడ్-19 టీకా కార్యక్రమం
97.89 శాతానికి చేరిన రికవరీ రేటు; 2020 మార్చి తర్వాత గరిష్ట స్థాయి
గత 24 గంటల్లో 20,799 కొత్త కేసులు నమోదు
మొత్తం కేసుల్లో క్రియాశీల కేసులు  0.78 శాతం
వారపు పాజిటివిటీ రేటు  గత 101 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 90.79 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 23,46,176 డోసులతో కలిపి, మొత్తంగా 90.79 కోట్ల డోసులను  టీకా కార్యక్రమం అధిగమించింది. 88,05,668 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,73,789
|
|
రెండో డోసు
|
|
89,34,169
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,55,327
|
|
రెండో డోసు
|
|
1,51,09,293
|
|
18-44 ఏళ్ల వారు
|
|
మొదటి డోసు
|
|
36,74,65,954
|
|
రెండో డోసు
|
|
8,83,14,532
|
|
45-59 ఏళ్ల వారు
|
|
మొదటి డోసు
|
|
16,12,96,306
|
|
రెండో డోసు
|
|
7,85,84,116
|
|
60 ఏళ్లు పైబడినవారు
|
|
మొదటి డోసు
|
|
10,23,23,752
|
|
రెండో డోసు
|
|
5,71,75,623
|
|
మొత్తం
|
|
90,79,32,861
గత 24 గంటల్లో 26,718 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,31,21,247 కు పెరిగింది.
దేశవ్యాప్త రికవరీ రేటు 97.89 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 99వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 20,799 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,64,458. ఇది 200 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో 0.78 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,91,676 పరీక్షలు చేశారు. దేశవ్యాప్తంగా ఇప్పటివరకు 57.42 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.63 శాతంగా ఉంది. గత 101 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.10 శాతంగా ఉంది. రోజువారీ పాజిటివిటీ రేటు గత 35 రోజులుగా 3 శాతం కంటే తక్కువగా, 118 రోజులుగా 5 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
రాజస్థాన్ లో బస్సు-ట్యాంకరు ఢీకొన్నందువల్ల ప్రాణనష్టం వాటిల్లినందుకు సంతాపాన్ని వ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఇవ్వడానికి ప్రధాన మంత్రిఆమోదం తెలిపారు
రాజస్థాన్ లోని బాడ్ మేర్-జోధ్ పుర్ హైవే లో ఒక బస్సు-ట్యాంకరు ఢీకొన్నందువల్ల ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని చెల్లించేందుకు కూడా శ్రీ నరేంద్ర మోదీ ఆమోదం తెలిపారు.
ప్రధాన మంత్రి కార్యాలయం అనేక ట్వీట్ లలో -
‘‘రాజస్థాన్ లోని బాడ్ మేర్-జోధ్ పుర్ హైవే లో ఒక బస్సు-ట్యాంకరు ఢీకొన్నందువల్ల ప్రాణ నష్టం జరగడం దుఃఖదాయం. ఈ విషాదకర ఘడియ లో ఆప్తుల ను కోల్పోయిన కుటుంబాల కు నేను సంతాపాన్ని వ్యక్తం చేస్తున్నాను.
ఈ ఘటన లో గాయపడిన వారు త్వరగా కోలుకోవాలి అంటూ నేను ప్రార్థిస్తున్నాను: ప్రధాన మంత్రి @narendramodi
రాజస్థాన్ లోని బాడ్ మేర్-జోధ్ పుర్ హైవే లో జరిగిన ప్రమాదం లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతున పరిహారాన్ని ఇవ్వడం జరుగుతుంది. ఈ ఘటన లో గాయపడిన వారికి ప్రతి ఒక్కరి కి 50,000 రూపాయలు చొప్పున ఇవ్వడం జరుగుతుంది: ప్రధాన మంత్రి @narendramodi’’ అని పేర్కొంది.
వాణిజ్యం, పరిశ్రమల మంత్రిత్వ శాఖ
జర్మనీకి చెందిన అనాబిన్ డేటాబేస్లో 'నేషనల్ ఇన్స్టిట్యూట్స్ ఆఫ్ డిజైన్'కి స్థానం, ఇకపై ఆ సంస్థల విద్యార్థులు జర్మనీలో వర్క్ పర్మిట్లకు దరఖాస్తు చేసుకోవడం సులువు
కేంద్ర వాణిజ్యం, పరిశ్రమల మంత్రిత్వ శాఖకు చెందిన 'డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్' .. దేశవ్యాప్తంగా ఐదు 'నేషనల్ ఇన్స్టిట్యూట్ ఆఫ్ ఇండియా'  విద్యాసంస్థలను ఏర్పాటు చేసింది. రూపకల్పనలకు సంబంధించి ప్రపంచస్థాయి విద్యను అందించడం వీటి లక్ష్యం. ఎన్ఐడీ అహ్మదాబాద్  1961లో ప్రారంభమైంది. మిగిలిన నాలుగు.. ఎన్ఐడీ ఆంధ్రప్రదేశ్, ఎన్ఐడీ హర్యానా, ఎన్ఐడీ అసోం, ఎన్ఐడీ మధ్యప్రదేశ్ గత కొన్నేళ్లలో ప్రారంభమయ్యాయి. వీటిని జాతీయ ప్రాధాన్యత ఉన్న విద్యాసంస్థలుగా పార్లమెంటు చట్టం ప్రకారం ప్రకటించారు. అంతర్జాతీయంగానూ ప్రశంసలు పొందాయి. ఈ సంస్థల నుంచి పట్టా పొందిన విద్యార్థులు దేశంలోని వివిధ రంగాల్లో పని చేస్తున్నారు. విదేశాల్లోనూ సవాళ్లతో కూడిన అవకాశాలను అందిపుచ్చుకున్నారు.
ఎన్ఐడీ విద్యార్థులు పని చేస్తున్న దేశాల్లో జర్మనీ ఒకటి. సెంట్రల్ ఆఫీస్ ఫర్ ఫారిన్ ఎడ్యుకేషన్  ద్వారా, జర్మనీలో విదేశీ అర్హతలను గుర్తించే ఏకైక ప్రాధికార సంస్థను ఆ దేశం ప్రారంభించింది. జర్మన్ డిప్లొమాలు, డిగ్రీలకు సంబంధమున్న విదేశీ డిగ్రీలు, ఉన్నత విద్య అర్హతలను అనాబిన్ అనే డేటాబేస్లో ఇది పొందుపరుస్తుంది.
'జర్మన్ వర్క్ వీసా' లేదా 'జాబ్ సీకర్స్ వీసా' లేదా 'జర్మన్ బ్లూ కార్డ్' పొందాలంటే, జర్మనీలో విదేశీ విశ్వవిద్యాలయ స్థాయి అర్హతలను గుర్తించడం తప్పనిసరి. జర్మనీ బయటి విద్యార్హతలు, ఆ దేశ విద్యార్హతతో సమానంగా ఉంటేనే వీసా వస్తుంది. 3 లేదా 4 సంవత్సరాల బ్యాచిలర్ డిగ్రీ ఉంటేనే దానిని జర్మనీలో డిగ్రీగా గుర్తిస్తారు.
ఎన్ఐడీ అహ్మదాబాద్ను, 2015లో, అనాబిన్ డేటాబేస్లో చేర్చారు. మిగిలిన ఎన్ఐడీలను ఇటీవలే చేర్చారు. దీంతో, ఈ ఐదు ఎన్ఐడీల విద్యార్థులు, తమ విద్యా సంబంధ రంగాల్లో జర్మనీలో పని చేయడానికి వర్క్ పర్మిట్ కోసం సులభంగా దరఖాస్తు చేసుకోవచ్చు.
మానవ వనరుల అభివృద్ధి మంత్రిత్వ శాఖ
ప్రాథమిక దశ కోసం 8 వారాల ప్రత్యామ్నాయ విద్యా క్యాలెండర్ విడుదల చేసిన కేంద్ర హెచ్ఆర్డీ మంత్రి
కరోనా కారణంగా ఇళ్లకే పరిమితమైన ప్రాథమిక, ప్రాథమికోన్నత స్థాయి విద్యార్థులను.., వారి తల్లిదండ్రులు, ఉపాధ్యాయుల సాయంతో విద్యలో నిమగ్నం చేయడానికి ప్రత్యామ్నాయ క్యాలెండర్ను రూపొందించారు. కేంద్ర మానవ వనరుల అభివృద్ధి మంత్రిత్వ శాఖ  మార్గదర్శకాలతో 'ఎన్సీఈఆర్టీ' దీనిని రూపొందించింది. హెచ్ఆర్డీ మంత్రి శ్రీ రమేష్ పోఖ్రియాల్, ప్రాథమిక దశ కోసం ఎనిమిది వారాల విద్యా క్యాలెండర్ను దిల్లీలో విడుదల చేశారు. గత ఏప్రిల్లో కూడా నాలుగు వారాల క్యాలెండర్ను మంత్రి విడుదల చేశారు.
విద్యార్థులకు ఆహ్లాదకర, ఆసక్తికరమైన మార్గాల్లో బోధించడానికి అందుబాటులో ఉన్న వివిధ సాంకేతిక, సామాజిక మాధ్యమ సాధనాల గురించిన మార్గదర్శకాలను ఉపాధ్యాయులకు ఈ క్యాలెండర్ అందిస్తుందని కేంద్ర మంత్రి చెప్పారు.
విద్యార్థులు, తల్లిదండ్రులు, ఉపాధ్యాయులు ఇంట్లో ఉన్నప్పుడు కూడా వీటిని ఉపయోగించవచ్చని వెల్లడించారు. మనలో చాలామంది ఫోన్లలో ఇంటర్నెట్ లేదు. వాట్సాప్, ఫేస్బుక్, ట్విట్టర్, గూగుల్ వంటి సామాజిక మాధ్యమ సాధనాలను ఉపయోగించడం తెలీదు. అందువల్ల, ఫోన్ ద్వారా లేదా వాయిస్ కాల్ ద్వారా లేదా ఎస్ఎంఎస్ ద్వారా తల్లిదండ్రులు, విద్యార్థులకు మార్గనిర్దేశం చేసేలా, ఈ క్యాలెండర్ ఉపాధ్యాయులకు మార్గనిర్దేశం చేస్తుంది. ఈ క్యాలెండర్ అమలు చేయడానికి ప్రాథమిక దశ విద్యార్థులకు వారి తల్లిదండ్రులు సాయం అందిస్తారని భావిస్తున్నారు.
ఈ క్యాలెండర్, దివ్యాంగ చిన్నారులు సహా పిల్లలందరి అవసరాన్ని తీరుస్తుందని కేంద్ర మంత్రి పోఖ్రియాల్ చెప్పారు. ఇందులో వినే పుస్తకాలు, రేడియో, వీడియో కార్యక్రమాలకు సంబంధించిన లింకులు ఉన్నాయన్నారు. సిలబస్ లేదా పాఠ్యాంశాల నుంచి తీసుకున్న అంశాలకు సంబంధించి, ఆసక్తికర, సవాలు చేసే కార్యక్రమాలతో కూడిన వారంవారీ ప్రణాళిక ఈ క్యాలెండర్లో ఉందని అన్నారు. ఇది, అభ్యాస ఫలితాలను పాఠ్యాంశాలతో గుర్తిస్తుంది. విద్యార్థి అభ్యాస ప్రగతిని గమనించడానికి ఉపాధ్యాయులు, తల్లిదండ్రులకు ఉపకరిస్తుంది. పాఠ్య పుస్తకాలను దాటి నేర్చుకోవడానికి తోడ్పడుతుంది.
కళలు, శారీరక వ్యాయామాలు, యోగా, వృత్తి నైపుణ్యాలు మొదలైన అనుభవపూర్వక అభ్యాస కార్యక్రమాలు కూడా ఈ క్యాలెండర్లో ఇమిడివున్నాయి. ఈ క్యాలెండర్లో హిందీ, ఆంగ్లం, ఉర్దూ, సంస్కృత భాషలకు సంబంధించిన కార్యక్రమాలు ఉన్నాయి. విద్యార్థులు, ఉపాధ్యాయులు, తల్లిదండ్రుల్లో ఆతృతను తగ్గించే వ్యూహాలు కూడా ఉన్నాయి. ఈ-పాఠశాల, ఎన్ఆర్ఓఈఆర్, దిషా పోర్టల్లోని పాఠ్యాంశాల వారీ ఈ-కంటెంట్ లింకులను కూడా ఈ క్యాలెండర్ అందిస్తుంది.
ఎన్సీఈఆర్టీ, ఇప్పటికే విద్యార్థులు, తల్లిదండ్రులు, ఉపాధ్యాయులతో స్వయంప్రభ టీవీ ఛానెల్ ద్వారా  ప్రత్యక్ష ప్రసార కార్యక్రమాలు నిర్వహిస్తోంది. , కిశోర్ మంచ్ యాప్ , యూ ట్యూబ్ లైవ్  లో ఈ కార్యక్రమాన్ని చూడవచ్చు. 8, 9, 10 తరగతుల విద్యార్థుల కోసం ఉదయం 9 గంటల నుంచి 10:30 గంటల వరకు, ప్రాథమిక విద్యార్థుల కోసం ఉదయం 10:30 నుంచి మధ్యాహ్నం 12 గంటల వరకు, ప్రాథమికోన్నత విద్యార్థుల కోసం మధ్యాహ్నం 12 గంటల నుంచి 1:30 వరకు, ఇంటర్ విద్యార్థుల కోసం మధ్యాహ్నం 2:30 నుంచి సాయంత్రం 4 గంటల వరకు, సోమవారం నుంచి శనివారం వరకు ఈ కార్యక్రమాలు ప్రసారమవుతాయి.
ఈ క్యాలెండర్ను ఎస్సీఈఆర్టీలు/ఎస్ఐఈలు, డైరెక్టరేట్స్ ఆఫ్ ఎడ్యుకేషన్, కేంద్రీయ విద్యాలయ సంఘటన్, నవోదయ విద్యాలయ సమితి, సీబీఎస్ఈ, స్టేట్ స్కూల్ ఎడ్యుకేషన్ బోర్డులకు పంపారు. విద్యా క్యాలెండర్ అమలుపై అన్ని ఎస్సీఈఆర్టీలతో వీడియో కాన్ఫరెన్స్ కూడా జరిగింది.
ఎనిమిది వారాల ప్రాథమిక దశ ఆంగ్ల విద్యా క్యాలెండర్ కోసం ఇక్కడ క్లిక్ చేయండి.
ఎనిమిది వారాల ప్రాథమిక దశ హిందీ విద్యా క్యాలెండర్ కోసం ఇక్కడ క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తీసుకుంటున్న చర్యలను సమీక్షించేందుకు రాష్ట్రాలు, కేంద్రపాలిత ప్రాంతాలు, మంత్రిత్వ శాఖలతో డాక్టర్ హర్షవర్ధన్ వీడియో కాన్ఫెరెన్స్
"కష్టపడి శ్రద్ధపూర్వకంగా మీరు చేస్తున్న కృషి ప్రశంసనీయం ": డాక్టర్ హర్షవర్ధన్
కరోనా వైరస్ ని ఎదుర్కోడానికి రాష్ట్రాలు, కేంద్రపాలిత ప్రాంతాలు తీసుకుంటున్న చర్యలను కేంద్ర మంత్రి డాక్టర్ హర్ష వర్ధన్ కొనియాడారు. తాజా పరిస్థితిని సమీక్షించడానికి కేంద్ర మంత్రి రాష్ట్రాల వైద్య శాఖ మంత్రులు, ప్రభుత్వ ప్రధాన కార్యదర్శులు, కేంద్ర పాలిత ప్రాంతాలతో వీడియో కాన్ఫెరెన్స్ నిర్వహించారు. కేంద్ర విదేశీ వ్యవహారాల శాఖ, షిప్పింగ్ మంత్రిత్వ శాఖ, బ్యూరో అఫ్ ఇమిగ్రేషన్, పర్యాటక మంత్రిత్వ శాఖ అధికారులు కూడా ఈ సమావేశంలో పాల్గొన్నారు.
మారుతున్న పరిస్థితులకు అనుగుణంగా సవరించిన పర్యాటక సూచనా సలహాల మార్గదర్శకాలను కూడా ఈ సమావేశంలో వివరించారు. సంబంధిత విమానాశ్రయాల ప్రజారోగ్య అధికారులు, ఎయిర్పోర్ట్ మేనేజర్లతో ఎప్పటికప్పుడు పరిస్థితిని పరీక్షించాలని రాష్ట్రాలను కేంద్ర మంత్రి కోరారు.
ఐసోలేషన్ వార్డులు, ల్యాబ్ లు, ఇతర మౌలిక సౌకర్యాల సంసిద్ధత, చర్యలను డాక్టర్ హర్షవర్ధన్ సమీక్షించారు. ఇందుకు పని చేస్తున్న సిబ్బంది ఆరోగ్య పరిరక్షణ చర్యలు కూడా అడిగి తెలుసుకున్నారు. ఇందుకు నిర్వహిస్తున్న శిక్షణ కార్యక్రమాలు, అధ్యయన గోష్ఠుల గురించి రాష్ట్రాలు, కేంద్రపాలిత ప్రాంతాలు వివరించాయి. ప్రజలు చేపట్టే మౌలిక ఆరోగ్య పరిరక్షణ చర్యలు, జాగ్రత్తలు సవివరంగా మాధ్యమాల ద్వారా విస్తృతంగా ప్రచారం చేస్తున్నామని ఆయా అధికారులు వివరించారు. ఈ మొత్తం కార్యక్రమాల్లో ప్రజా ప్రతినిధులను విస్తృతంగా భాగస్వామ్యులయ్యేలా చూడాలని సూచించారు. కేంద్ర ఆరోగ్య, కుటుంబ సంక్షేమ మంత్రిత్వ శాఖ, డిజిహెచ్ఎస్ ఉన్నతాధికారులు పాల్గొన్నారు.
ఆర్థిక మంత్రిత్వ శాఖ
పశ్చిమ బెంగాల్లో సోదాలు నిర్వహించిన ఆదాయపు పన్ను శాఖ
శుద్ధి చేసిన సీసం, సీసం మిశ్రమాలు, సీసం ఆక్సైడ్లు ఉత్పత్తి, సరఫరా చేసే రెండు ప్రధాన సంస్థలపై ఆదాయపు పన్ను శాఖ 07.12.2021న సోదా ఆపరేషన్ను ప్రారంభించింది. ఈ సోదాలు పశ్చిమ బెంగాల్, ఉత్తర్ ప్రదేశ్లలోని 24 ఆవరణలలో జరిగాయి.
సోదా, స్వాధీనం చర్య సందర్భంగా ఈ సంస్థలు బూటకపు కొనుగోళ్ళు, కోనుగోళ్ళను పెంచి చూపడం వంటి చర్యల ద్వారా పన్ను విధించదగిన ఆదాయాన్ని తగ్గించిచూపాయని కనుగొన్నారు.
ఈ రెండు గ్రూపులూ కూడా రూ. 250 కోట్ల విలువైన నకిలీ కనుగోళ్ళను పలువురు వ్యక్తులు, యాజమాన్య సంస్థలు, కంపెనీల పేరిట్ బుక్ చేసిన విషయం స్పష్టంగా తేటతెల్లమైంది. సోదాల చర్యల సందర్భంగా సేకరించిన ఆధారాల ద్వారా స్టాక్ రిజిస్టర్లు, రవాణా పత్రాలు, ఆ-వే బిల్లులు తదితరాలను నకిలీ కొనుగోళ్ళను చూపడానికి సృష్టించినట్టు వెల్లడైంది. సామాగ్రిని సరఫరా చేయకుండానే వారు సరఫరా చేసినట్టుగా నకిలీ బిల్లులను అందించినట్టుగా పలువురు అకామడేషన్ ఎంట్రీ ప్రొవైడర్లు అంగీకరించారు.
ఇందులో ఒక గ్రూపు వ్యాపార ఆవరణ నుంచి స్వాధీనం చేసుకున్న పత్రాల విశ్లేషణ, ముడి పదార్ధాల కొనుగోళ్ళ సందర్భంగా సరుకుజాబితా ను ఒక పద్ధతి ప్రకారంగా పెంచి చూపే కార్యనిర్వహణ పద్ధతిని సూచించింది. అవకలన మొత్తాన్ని ను నగదు రూపంలో అసెసీ గ్రూపుకు చెందిన కీలక వ్యక్తులు అందుకున్నారు. వాస్తవంగా సరఫరా చేసిన వస్తువులకన్నా మెరుగైన నాణ్యత కలిగిన వస్తువులను అందిస్తున్నట్టుగా అధిక ధరలను చూపి సరుకుజాబితాను పెంచినట్టు గ్రూపుకు చెందిన ఒక ఉద్యోగి అంగీకరించాడు.
అలాగే, స్థిరాస్థలపై నగదు రూపంలో పెట్టిన లెక్కల్లోకి రాని పెట్టుబడులకు సంబంధించిన పత్రాలను, డిజిటల్ డాటా వంటి నేరారోపణ రుజువు చేసే ఆధారాలను కనుగొని స్వాధీనం చేసుకున్నారు.
సోదాల ఫలితంగా రూ. 53 లక్షల విలువైన ఆభరణాలను స్వాధీనం చేసుకోగా, నాలుగు బ్యాంక్ లాకర్లను ఇంకా తెరవవలసి ఉంది.
తదుపరి దర్యాప్తులు కొనసాగుతున్నాయి.
రక్షణ మంత్రిత్వ శాఖ
భారత్-జపాన్ రక్షణ దళాల మధ్య సరఫరా, సేవల పరస్పర కేటాయింపులపై ఒప్పందం
దేశ రక్షణకు సంబంధించి భారత్-జపాన్ మధ్య ఒప్పందం కుదిరింది. భారత సాయుధ దళాలు, జపాన్ ఆత్మరక్షణ దళాల మధ్య సరఫరాలు, సేవల పరస్పర కేటాయింపులపై ఇరు దేశాలు ఒప్పందం కుదుర్చుకున్నాయి. భారత రక్షణ శాఖ కార్యదర్శి డా.అజయ్ కుమార్, జపాన్ రాయబారి సుజుకి సతోషి ఒప్పందంపై సంతకాలు చేశారు.
శిక్షణ కార్యక్రమాలు, ఐరాస శాంతి పరిరక్షణ కార్యాచరణలు, అంతర్జాతీయ మానవత సాయంతోపాటు పరస్పరం అంగీకారం కుదిరిన ఇతర కార్యకలాపాల్లో భారత్-జపాన్ పాల్గొన్న సందర్భాల్లో, రెండు దేశాల సాయుధ దళాల మధ్య పరస్పర సహకారం కోసం అవసరమైన విధానాలను ఈ ఒప్పందం రూపొందిస్తుంది.
రెండు దేశాల మధ్య అంతఃకార్యాచరణను కొత్త ఒప్పందం బలోపేతం చేస్తుంది. దీనివల్ల, భారత్-జపాన్ మధ్య 'ప్రత్యేక వ్యూహం&అంతర్జాతీయ భాగస్వామ్యం' కింద ద్వైపాక్షిక రక్షణ బంధం మరింత పెరుగుతుంది.
వాణిజ్యం, పరిశ్రమల మంత్రిత్వ శాఖ
ఫ్రాన్స్ మంత్రి శ్రీ ఒలివర్ బెచ్ట్ తో సమావేశమైన కేంద్ర మంత్రి శ్రీ పీయూష్ గోయల్
- విదేశీ వాణిజ్యం, పెట్టుబడులను ఆకర్షించడం, విదేశాలలోని ఫ్రెంచ్ జాతీయుల సంక్షేమ శాఖ మంత్రిని కలిసిన శ్రీ పీయూష్ గోయల్
కేంద్ర వాణిజ్య & పరిశ్రమలు, వినియోగదారుల వ్యవహారాలు, ఆహారం & ప్రజా పంపిణీ, జౌళి శాఖ మంత్రి శ్రీ పీయూష్ గోయల్ తన పర్యటనలో భాగంగా నిన్న గత రాత్రి ఫ్రాన్స్ విదేశీ వాణిజ్యం, పెట్టుబడులను ఆకర్షించడం, విదేశాలలోని ఫ్రెంచ్ జాతీయుల సంక్షేమ శాఖ మంత్రి శ్రీ ఒలివియర్ బెచ్ట్ను కలిశారు. ఈ ఇరువురి సమావేశంలో భాగంగా వారివారి దేశాలలోని ఆర్థిక స్థితిని మంత్రులు చర్చించారు; ఇతర ఈయు దేశాల సగటులో సగం అయిన యూరో జోన్లో ఫ్రాన్స్ అత్యల్ప ద్రవ్యోల్బణం 5.2 శాతాన్ని కలిగి ఉందని బెచ్ట్ ప్రధానం వెల్లడించారు. ఇక్కడ నిరుద్యోగం 7 శాతంగా ఉందని తెలిపారు. 2022లో జీడీపీ వృద్ధి 2.6 శాతం వద్ద నిలిచిందని తెలిపారు; ఈ ఏడాది 0.6-1% వృద్ధిని అంచనా వేస్తున్నట్టుగా వివరించారు. ఈ సందర్భంగా శ్రీ గోయల్ మాట్లాడుతూ భారత ఆర్థిక వ్యవస్థ స్థిరంగా ఉందని పేర్కొన్నారు. భారతదేశం రెండంకెల ద్రవ్యోల్బణానికి అలవాటుపడి తాజాగా ఇప్పుడు మనం 6 - 6.5% వద్ద నిలిచిందని తెలిపారు. ఈ ఏడాది వృద్ధి జీడీపీలో 6.8 శాతంగానూ, నామమాత్రపు రేట్ల వద్ద 13 శాతం వృద్ధిని నమోదు చేసిందని ఆయన వివరించారు. దేశపు వాణిజ్యం పెరుగుతోందని, ఇంకా చాలా చేయవచ్చని ఆయన తెలిపారు. రాఫెల్ కొనుగోలు మరియు ఇటీవలి ఎయిర్బస్ ఆర్డర్తో ఇరువురి భాగస్వామ్యానికి మరింత విలువ జోడించబడిందన్నారు. 2021-22లో ద్వైపాక్షిక వాణిజ్యం 15.1 బిలియన్లన అమెరికన్ డాలర్లుగా నిలిచిందని అన్నారు, గత దశాబ్దంలో రెండింతలు పెరిగిందని మిస్టర్ బెచ్ట్ పేర్కొన్నారు; భారతదేశంలో అగ్ర విదేశీ పెట్టుబడిదారుగా ఫ్రాన్స్ ఉందని.. ఇక్కడి నుంచి 10 బిలియన్ డాలర్ల విదేశీ ప్రత్యక్ష పెట్టుబడులు నమోదయ్యాయని అన్నారు. భారత్లో పెట్టుబడులు పెట్టేందుకు ఫ్రెంచ్ కంపెనీల నుంచి సంకల్పం ఉందని ఆయన తెలిపారు. భారతీయ కంపెనీలు ఫ్రాన్స్లో పెట్టుబడులను పెంచుతున్నాయని, ప్రస్తుతం దాదాపు 300 మిలియన్ యూరోల పెట్టుబడులు ఉన్నాయని ఆయన పంచుకున్నారు. భాషా అవరోధాలను అధిగమించడం ద్వారా వాణిజ్యాన్ని మరింత విస్తరించవచ్చని శ్రీ గోయల్ ప్రధానంగా తెలిపారు. మార్కెట్ యాక్సెస్కు సంబంధించిన సమస్యలు చర్చించబడిన భారత్ – ఈయు ఎఫ్టీఏ చర్చలకు సంబంధించిన ప్రాధాన్యతా రంగాలపై మంత్రులు చర్చించారు. వచ్చే 10 ఏళ్లలో 2000 కమర్షియల్ ఎయిర్క్రాఫ్ట్లను కొనుగోలు చేయాలని భారతదేశం చూస్తోందని, దేశీయ మరియు అంతర్జాతీయ డిమాండ్ను తీర్చడానికి భారతదేశంలో వాణిజ్య విమానాలను తయారు చేయడానికి భారీ అవకాశం ఉందని శ్రీ గోయల్ హైలైట్ చేశారు. ప్రపంచ వాణిజ్య సంస్థలో పరస్పర ఆసక్తి ఉన్న అంశాలపై మంత్రులు చర్చించారు. బెచ్ట్ భారతదేశంలో ఫ్రెంచ్ కంపెనీల ప్రత్యక్ష పెట్టుబడులపై మరింత దృష్టి పెడుతూ మాట్లాడారు. మౌలిక సదుపాయాలు, పునరుత్పాదక శక్తి, చలనశీలతలో పరస్పర అవకాశాలు ఉన్నాయని పంచుకున్నారు. కొచ్చి, నాగ్పూర్ మరియు అహ్మదాబాద్లలో పబ్లిక్ ప్రాజెక్ట్లకు ఫ్రాన్స్ మద్దతు ఇచ్చిందని ఆయన తెలిపారు. ఆగస్టు, 2023లో జరిగిన జీ20 వాణిజ్య మంత్రుల సమావేశానికి ఫ్రెంచ్ సంఘంతో పాటు మిస్టర్ బెచ్ను శ్రీ గోయల్ భారతదేశానికి ఆహ్వానించారు.